Uputstvo za autore

Časopis Krugovi detinjstva posvećen je multidisciplinarnim proučavanjima detinjstva. Radovi koji se nude časopisu mogu biti usmereni na teorijska, empirijska istraživanja kao i nove metodološke i didaktičke/metodičke pristupe.

Redakcija prihvata originalne i pregledne naučne i stručne članke koji nisu prethodno objavljivani, niti se nalaze u procedure razmatranja u drugom časopisu u delovima ili celini.

Redakcija prima tekstove na srpskom, engleskom i mađarskom jeziku.

Rukopisi prolaze kroz proceduru akademskih nezavisnih i anonimnih recenzija.

Časopis objavljuje i prikaze knjiga, osvrte i komentare od stručnog i naučnog interesa.

 Slanje radova

 Radovi se šalju elektonski na adresu: krugovi.detinjstva@gmail.com

Tekst treba predati isključivo u word formatu (.doc ili .docx).

Format i obim rukopisa

Tekst se predaje na latinici u fontu Times New Roman.

Za format stranice odabrati A4 (210X297 mm), veličinu fonta podesiti na 12, a prored staviti na “dvostruko” (Line spacing: Double).

Članci bi trebalo da budu obima do 30 000 karaktera sa razmakom (maksimum 16 strana)

U određivanju dužine teksta grafički prilozi (tabele, grafikoni, i sl.) broje se kao 250 (1/2 strane) ili 500 reči (cela strana).

Prikazi, osvrti, komentari ne bi trebalo da budu duži od 5 strana.

Tabele i grafikone treba dostaviti u tekstu u Word formatu. Tabele treba da budu označene brojem i nazivom u kurzivu iznad tabele. Tabele ne treba da sadrže vertikalne linije./

Primer

Tabela 1 *Naziv tabele*

|  |  |  |
| --- | --- | --- |
|  | Procenat | Kumulativni  procenat |
| 1 | 37.659 | 37.659 |
| 2 | 14.504 | 52.162 |
| 3 | 9.359 | 61.522 |

Broj i naziv grafikona i slika se navode ispod grafikona, centrirano.

Slike treba slati u rezoluciji od najmanje 300 dpi.

Strana imena

Strana imena pisati u originalu ili transkribovati na srpski jezik, a pri prvom navođenju u zagradi staviti ime u originalu.

Naslovna strana

Na prvoj (naslovnoj) strani treba da stoji u gornjem levom uglu ime i prezime autora, institucionalna afilijacija, e-mail adresa prvog autora.

U sredini strane treba da stoji pun naslov na srpskom i engleskom

Naslovna strana treba da bude zasebna, kako bi se lako otklonila pre slanja na recenzije.

Na drugoj strani, treba da ponovo stoji naslov na srpskom, apstrakt i ključne reči na srpskom i potom naslov, apstrakt i ključne reči na engleskom jeziku. Ukoliko je rad napisan u sklopu nekog naučnog projekta, treba staviti u belešku u dnu prve stranice (footnote) podatke o projektu.

Potrebno je ukloniti imena autora iz čitavog rukopisa, kako bi identitet autora ostao nepoznat recenzentima

Rezime i ključne reči

Rezime (obima do 250 reči) treba da sadrži kratak i jasan prikaz predmeta koji se izlaže/analizira u tekstu, da opiše ciljeve, metode i doprinos teksta.

Ključne reči (do pet) predstavljaju najvažnije pojmove u tekstu

rezime i ključne reči treba napisati pre osnovnog teksta u dve verzije – na srpskom i engleskom.

Podnaslovi

Ne preporučuje se upotreba podnaslova ispod trećeg nivoa. Svaki nivo podnaslova je potrebno precizno označiti.

Prikaz

Na naslovnoj strani, ispod naslova je potrebno navesti podatke o delu koje se prikazuje: Ime i Prezime autora/ke, Naslov dela (kurzivom), Mesto izdanja, Izdavač, godina izdanja, ukupan broj strana.

 Zahvalnice

Zahvalnice, ukoliko ih ima, treba staviti iza osnovnog teksta, pre literature.

 Napomene

Ispod teksta u fusnote upisivati samo propratne komentare.

Navođenje literature u tekstu

Navođenje rada jednog autora: (Smith, 2012); doslovno navođenje (Smith, 2012:15

Navođenje rada dva autora (Pjaže i Inhelder, 1996)

Navođenje rada tri do pet autora –kod prvog navođenja (Wesserstein, Zappulla, Rosen, Gerstman, 1994), svako sledeće navođenje (Wesserstein i dr., 1994)

Navođenje rada šest i više autora (Smith i dr., 2016)

Navođenje više radova jednog autora (Soja, 1989; 1996; 2009

Navođenje radova jednog autora iz iste godine (Soja, 1989a; Soja1989b

Navođenje radova više autora (Gieryn, 2000; Sayer, 2000; Urry, 2004; Zieleniec, 2007)

Navođenje rada bez autora (Deklaracija o pravima deteta,1959)

Literatura na kraju teksta

Abecednim redom navesti sve navođene radove.

Navođenje knjige jednog autora: Bronfenbrener, J. (1997). *Ekologija ljudskog razvoja*. Beograd: Zavod za udžbenike i nastavna sredstva.

Navođenje knjige dva autora: Pijaže, Ž. I Inhelder, B. (1996). *Intelektualni razvoj deteta*. Beograd: Zavod za udžbenike i nastavna sredstva.

Navođenje rada objavljenog u zborniku: Burdije, P. 1998. Društveni prostor i simbolička moć, u: Spasić, Ivana (ur.). *Interpretativna sociologija*. Beograd: Zavod za udžbenike i nastavna sredstva.

Navođenje rada jednog autora u časopisu: Blackford, H. 2004. Playground Panopticism: Ring-Around-the-Children, a Pocketful of Women. *Childhood*, 11 (2), 227–249.

Navođenje rada dva autora u časopisu: Parker, G., & Roy, K. (2001). Adolescent depression: A review. *Australian and New Zealand Journal of Psychiatry*, 35, 572-580.

Navođenje rada više autora: Zhang, B., Cohen, J., Ferrence, R., & Rehm, J. (2006). The impact of tobacco tax cuts on smoking initiation among Canadian young adults. *American Journal of Preventive Medicine*, 30, 474-479.

Navođenje dva ili više radova jednog autora iz iste godine:

Kubler-Ross, E. (1993a). *AIDS: The ultimate challenge*. New York, NY: Collier Books.

Kubler-Ross, E. (1993b). *Questions and answers on death and dying*. New York, NY: Collier Books.

Navođenje rada bez autora *The Blackwell dictionary of cognitive psychology*. (1991). Oxford, England: Blackwell.

Navođenje elektronskih knjiga: Eckes, T. (2000). *The developmental social psychology of gender*. Retrieved from netLibrary: <http://www.netlibrary.com>

Navođenje rada u časopisu sa interneta: Bond, L., Carlin, J. B., Thomas, L., Rubin, K., & Patton, G. (2001). Does bullying cause emotional problems? A prospective study of young teenagers. *BMJ*, 323, 480-484. doi:10.1136/bmj.323.7311.480